ক্যাভ্যালকেড (১৯৩৩-এর চলচ্চিত্র)
ক্যাভ্যালকেড হল ফ্র্যাংক লয়েড পরিচালিত ১৯৩৩ সালের মার্কিন মহাকাব্যিক চলচ্চিত্র। নোয়েল কাওয়ার্ডের ক্যাভালকেড নাটক অবলম্বনে চলচ্চিত্রটির চিত্রনাট্য রচনা করেন রেজিলান্ড বার্কলি। এতে শ্রেষ্ঠাংশে অভিনয় করেন ডায়ানা উইনিয়ার্ড ও ক্লাইভ ব্রুক। ছবিটিতে বিংশ শতাব্দীর প্রথমার্ধের গল্প বর্ণিত হয়েছে, যা মূলত ১৮৯৯ সালের নববর্ষের পূর্ব থেকে শুরু হয়ে ১৯৩৩ সালের নববর্ষের দিন পর্যন্ত সময়কালে দুটি ব্রিটিশ পরিবারের উপর কয়েকটি ঐতিহাসিক ঘটনার প্রভাব দেখানো হয়েছে। চলচ্চিত্রটি ৬ষ্ঠ একাডেমি পুরস্কার আয়োজনে শ্রেষ্ঠ চলচ্চিত্র ও শ্রেষ্ঠ পরিচালনাসহ তিনটি পুরস্কার জয় করে এবং অপর একটি পুরস্কারের মনোনয়ন লাভ করে।